《十一月二十夜梦子严外兄》
宋代·王绅

自惭孤陋资，落落素少偶。缅怀骨肉亲，惟此知心友。

髫童藉师资，相期同白首。论情漆在胶，谈道杵投臼。

死生成契阔，意气竟谁负。今夕复何夕，重把平生手。

悲喜形笑谈，涕泗被唇口。始欣情思真，稍悟永诀久。

蕉鹿既莫凭，壑舟去难守。招䰟觅巫阳，孤月在钟阜。

作者简介：宋人。神宗元丰初内官。效王建作宫词百首。